text: жарасбай қарағанды облысы нұра ауданындағы ауыл, жарасбай ауылдық округі орталығы. аудан орталығы нұра кентінен қарай 55 км жерде, бетеге, сұлыбас өскен карбонатты қоңыр топырақты құрғақ дала белдемінде орналасқан. жергілікті тұрғындар саны 1999 жылы 1172 адам (591 ер адам және 581 әйел адам) болса, 2009 жылы 599 адамды (294 ер адам және 305 әйел адам) құрады. іргесі 1930 жылы қаланған. 1934 жылдан “октябрьдің 17 жылдығы” атындағы кеңшардың орталығы болып келді. оның негізінде 1997 жылдан серіктестік және бірнеше шаруа қожалықтары жұмыс істейді. жарасбайда орта мектеп, клуб, кітапхана, т.б. мекемелер бар. тұрғындары көрші елді мекендермен автомобиль жолы арқылы қатынасады.